Sengetøy i en butikk.
**Sengetøy, sengeklær** eller **sengesett** er tekstil som legges over madrass, dyne og pute for hygiene, varme, beskyttelse og dekorasjon. Sengetøy er avtagbart og kan som regel vaskes. De fleste standardmålene for pute- og dynetrekk er rektangulære. Det finnes også standarder med kvadratiske mål som kan gjøre det lettere å ta på sengetøy rett vei (f.eks. 220 x 220 cm dyne og dynetrekk).

Et sengesett består vanligvis av et dynetrekk, putetrekk samt et laken til madrassen. Det er vanlig å ha flere sengesett som man bytter mellom når noen av dem er til vask. Det kan også varieres mellom ulike typer sengesett etter sesong for å få bedre søvn i endrede romtemperaturer. Ekstra tepper kan også legges oppå for å gi mer varme i kalde soverom.

Materialer
----------

Bomull, sateng, flanell og polyester er mye brukt, men andre typer stoff kan også brukes (for eksempel silke), samt kombinasjoner av stoff.

Til pute- og dynefyll brukes ofte dun fra gjess eller ender ettersom de gir god varme og lav vekt. Alternativt kan fyll være laget av bomull, ull, polyester eller lignende. Sistnevnte brukes ofte i tepper.

Historie
--------

Egyptiske faraoer fikk sine senger hevet fra bakken rundt 3400 år før vår tidsregning. Sengetøy utviklet seg mye i Egypt, og ble sett som et symbol på renhet og velstand. Egyptiske mumier ble ofte pakket inn i sengetøy.

I romerriket ble madrasser fylt med ull, fjær, halm eller høy. Sengene ble dekorert med maling, bronse, sølv, juveler og gull.

I Japan ble madrasser fylt med bomull, og ble rullet sammen for lagring i løpet av dagen.

Under renessansen ble madrasser fylt med fjær og halm, og deretter dekket med silke, fløyel eller sateng.

I det 18. århundre begynte europeere å lage sengerammer av støpejern, og brukte madrasser laget av bomull.

I det 19. århundre ble springfjærmadrasser oppfunnet.

I det 20. århundre ble det populært med springfjærmadrasser, på 1960-tallet ble vannseng en trend, og andre typer madrasser som futon, luftmadrass og skumgummimadrass ble også mer utbredt.

Størrelser på puter
-------------------

Størrelsen på putetrekk velges med hensyn til dimensjonene på puten. I tillegg til forskjellige størrelser kan puter også fås med forskjellig bæreevne som sier noe om hvor varm den er, og «bløthet» som påvirker om hodet ligger høyt eller lavt.

| Sted | Type/Navn | Dimensjoner |
| --- | --- | --- |
| Sverige/IKEA | Standard | 50 × 60 cm |
| Norge | Standard | 50 x 70 cm |
| Europa | Continental | 80 × 80 cm |
| Continental | 40 × 80 cm |
| Standard | 65 × 65 cm |
| Australia | European | 65 × 65 cm |
| Standard | 48 × 73 cm |
| USA | Standard | 51 × 66 cm |
| Jumbo | 51 × 71 cm |
| Queen | 51 × 76 cm |
| King | 51 × 91 cm |
|

### Norge

Den vanligste norske putestørrelsen er 50x70 cm (norsk langpute), men det finnes også flere andre størrelser i den offisielle norske standarden. IKEA selger mange forskjellige størrelser, men hovedsakelig den svenske standardstørrelsen 50x60 cm for soveputer. Andre putestørrelser som også selges i Norge er for eksempel 45x50 cm, 60x80 cm og 70x100 cm.

### Sverige

I Sverige er standarden for puter 50x60 cm. Dette er samme størrelsen som selges av IKEA, og er derfor tilgjengelig i store deler av verden.

### Tyskland

I Tyskland er 80x80 cm den vanligste standarden for puter, men 40x80 cm er også en utbredt standard.

Størrelser på dynetrekk og laken
--------------------------------

Størrelser på dynetrekk og laken velges med hensyn til dimensjonene på sengen, madrass og dyne. Hvilke størrelser som er vanlig varierer rundt om i verden. Det finnes ingen felles europeisk eller internasjonal standard, og sammenblanding av standarder gjør at sengetøyet kan bli for trangt og/eller løst. For eksempel brukes det forskjellige størrelser i Norge, Sverige og Danmark.

Tilpassede laken er ikke særlig populære, ettersom det finnes svært mange ulike sengestørrelser. Laken kommer derfor ofte med 20 til 25 cm slingringsmonn. Faktiske størrelser varierer også noe mellom leverandører.

### Norge

I Norge er det to offisielle standarder for dynestørrelser til enkeltpersoner. Dimensjonen 140x220 cm anbefales av Standard Norge ved nyanskaffelser (og er også standard dynestørrelse i Danmark), mens den kortere 140x200 cm ikke er anbefalt ved nyanskaffelser. Mange opplever bedre komfort med lengre dyne.

I Norge er 200x220 cm standarden for dyner som er tiltenkt å deles mellom to personer.

### Sverige

I Sverige er dynestørrelsen 150x210 cm offisiell svensk standard. IKEA selger derimot størrelsen 150x200 cm.

### Tyskland

Tyske dynestørrelser| Størrelse i cm | Tysk betegnelse |
| --- | --- |
| 80 × 80 | Babygröße(*Babystørrelse*) |
| 100 × 135 | Kleinkindergröße(*Småbarnstørrelse*) |
| 135 × 200(140 × 200 i Østerrike)(160 × 210 i Sveits) | Standardgröße(*Standardstørrelse*) |
| 135 × 220(140 × 220 i Østerrike) | Überlänge(*Ekstra lang*) |
| 155 × 200 | Überbreite(*Ekstra bred*) |
| 155 × 220 | Komfortgröße(*Komfortstørrelse*) |
| 200 × 200 | Doppelbettgröße Standard(*Dobbeldyne standard*) |
| 200 × 220 | Doppelbettgröße Überlänge(*Dobbeldyne ekstra lang*) |
| 240 × 220 | Doppelbettgröße Komfort(*Dobbeldyne komfort*) |
| 260 × 220 | King Size |

I Tyskland har 155x220 cm i dag tatt over som den vanligste dynestørrelsen. Det er mer vanlig at par har egne dyner i Tyskland, og 155x220 cm brukes derfor både for enkelt- og dobbelsenger. De siste 50 årene har standard dynestørrelser endret seg en del i Tyskland, både på grunn av endring i kroppsstørrelsen hos kjøperne, samt større ønske om komfort. Tidligere var 135×220 cm og 155×200 cm mest vanlig. Alle dynestørrelsene i tabellen har egne navn, men refereres vanligvis til etter dimensjon i centimeter. En del av størrelsene i tabellen kan i praksis være vanskelige å få tak i.

Den tyske standarden anbefaler at personer over 180 cm velger 220 cm lang dyne, mens i Norge anbefales personer over 185 cm å velge 220 cm lang dyne. Forskjellen kan stamme fra at puter i Tyskland ofte er av den kvadratiske størrelsen 80x80 cm i motsetning til den rektangulære 50x70 cm puten i Norge, som gir utslag i utnyttelsen av sengens lengde.

Som i mange andre land selger IKEA i Tyskland sine egne størrelser (for eksempel 240x220 cm).

I Østerrike er standardstørrelsene for dyner 140×200 cm.

### Europa

Europa har tradisjonelt hatt svært mange forskjellige størrelser på senger og sengetøy. Det finnes ingen felles europeisk standard. IKEA har egne størrelser, og har grunnet sin utbredelse i over 25 europeiske land muligens begynt å tre frem som *de facto* standard størrelser.[] IKEA selger hovedsakelig dyner i størrelse 150x200 cm (enkeltperson) eller 240×220 cm (dobbel).

IKEA-størrelser

| Sengemål | Tilpasset laken | Flatt laken | Dynetrekk |
| --- | --- | --- | --- |
| 90 x 200 cm | 90 × 200 × 41 cm | 180 × 260 cm | 150 × 200 cm |
| 140 x 200 cm | 140 × 200 × 41 cm | 220 × 260 cm | 200 × 200 cm |
| 160 x 200 cm | 160 × 200 × 41 cm | 265 x 275 cm | 240 × 220 cm |
| 180 x 200 cm | 160 × 200 × 41 cm | 265 x 275 cm | 240 × 220 cm |
| 200 x 200 cm | 160 × 200 × 41 cm | 265 x 275 cm | 240 × 220 cm |
|

Utvalg av andre europeiske størrelser[]

| Sengemål | Tilpasset laken | Flatt laken | Dynetrekk |
| --- | --- | --- | --- |
| Semi-dobbeltrom |  | 145 × 215 cm
175 × 215 cm | 145 × 215 cm |
| Familie (Tomannsrom) |  | 195 × 215 cm200 × 220 cm220 × 240 cm | 145 × 215 cm |
| Dobbeltrom |  | 195 × 215 cm
200 × 220 cm | 175 × 215 cm |
| 90 x 200 cm | 90 × 200 × 20 cm | 180 × 260 cm | 135 × 220 cm |
| 140 x 200 cm | 140 × 200 × 20 cm | 220 × 275 cm | 200 × 220 cm |
| Euro (Euro 1) |  | 220 × 240 cm | 200 × 220 cm |
| Euro Max (Euro 2) |  | 240 × 260 cm | 240 × 220 cm |
| 160 x 200 cm | 160 × 200 × 20 cm | 265 x 275 cm | 240 × 220 cm |
| 180 x 200 cm | 180 × 200 × 20 cm | 275 x 275 cm | 250 × 220 cm |
| 200 x 200 cm | 200 × 200 × 20 cm | 280 × 290 cm | 260 × 220 cm |
|

### Storbritannia

| Sengemål | Tilpasset laken | Flatt laken | Dynetrekk |
| --- | --- | --- | --- |
| UK Single(90 x 190 cm) | 90 × 190 × 41 cm | 180 × 260 cm | 135 × 200 cm |
| UK Double(135 x 190 cm) | 135 × 190 × 41 cm | 220 × 260 cm | 200 × 200 cm |
| UK King Size(150 x 200 cm) | 150 × 200 × 41 cm | 225 × 260  cm | 225 × 220 cm |
| UK Super-King Size(183 x 200 cm) | 183 × 200 × 41 cm | 280 × 290 cm | 260 × 220 cm |
| UK Emperor(215 x 215 cm) |  |
| UK Caesar(245 x 220 cm |  |
|

### Nord-Amerika

|  | Sengemål | Tilpasset laken | Flatt laken | Dynetrekk | Teppe |
| --- | --- | --- | --- | --- | --- |
| Twin | 97× 191 cm | 99 × 193 × 36 cm | 180 × 260 cm | 150 × 200 cm | 200 × 270 cm |
| Twin XL | 97 × 203 cm | 99 × 203 × 36 cm | 180 × 290 cm | 150 × 260 cm | 200 × 270 cm |
| Full | 140 × 190 cm | 137 × 193 × 38 cm | 220 × 260 cm | 200 × 200 cm | 250 × 270 cm |
| Queen | 150 × 200 cm | 152 × 203 × 38 cm | 230 × 270 cm | 230 × 220 cm | 270 × 270 cm |
| King | 190 × 200 cm | 185 × 203 × 38 cm | 280 × 290 cm | 230 × 260 cm | 280 × 270 cm |
| California King | 180 × 210 cm | 185 × 216 × 38 cm | 280 × 290 cm | 240 × 260 cm | 290 × 270 cm |
|

### Australia og New Zealand

|  | Sengemål | Tilpasset laken | Flatt laken | Dynetrekk |
| --- | --- | --- | --- | --- |
| Single | 91 × 191 cm | 91 × 193 × 40 cm | 180 × 254 cm | 140 × 210 cm |
| King Single | 106 × 203 cm | 107 × 203 × 40 cm | 200 × 270 cm | 180 × 210 cm |
| Double | 137 × 191 cm | 137 × 193 × 40 cm | 228 × 254 cm | 180 × 210 cm |
| Queen | 152 × 203 cm | 152 × 203 × 40 cm | 245 × 274 cm | 210 × 210 cm |
| King | 183 × 203 cm | 182 × 203 × 40 cm | 260 × 274 cm | 245 × 210 cm |
|

### Japan

Japanske størrelser for senger og sengetøy er oppgitt i standarden *JIS S 1102:2017 Beds for domestic use* utgitt av den japanske standardiseringsorganisasjonen.

|  | Sengemål | Tilpasset laken | Flatt laken | Dynetrekk |
| --- | --- | --- | --- | --- |
| Single | 97 × 195 cm | 100 × 200 × 30 cm | 150 × 250 cm | 150 × 210 cm |
| Semi-Double | 122 × 195 cm | 120 × 200 × 30 cm | 170 × 250 cm | 165 × 200 cm |
| Double | 140 × 195 cm | 140 × 200 × 30 cm | 180 × 260 cm | 190 × 210 cm |
| Wide Double | 152 × 195 cm | 155 × 200 × 25 cm | Ukjent | Ukjent |
| Queen | 170 × 195 cm | 180 × 200 × 30 cm | 220 × 250 cm | 210 × 210 cm |
| King | 194 × 195 cm | 200 × 200 × 30 cm | 225 × 275 cm | 230 × 210 cm |
| King Long | 194 × 205 cm | Ukjent | 260 × 280 cm | Ukjent |
|

Se også
-------

* Sovepose
* Norsk Standard NS 2920 om størrelse på puter (1975)
* Norsk Standard NS 2921 om størrelser på dyner og fylte sengetepper (1976)

Fotnoter
--------

1. ↑  Australia only; NZ is smaller

Referanser
----------

1. ↑  «Bed linen in Egypt - BeddingEU». Arkivert fra originalen 3. august 2016. Besøkt 10. juni 2016.
2. 1 2 3 4  Svenskehandel av sengetøy? - Dette må du sjekke før du kjøper sengetøy i Sverige ... eller på Ikea - DinSide
3. ↑  Hvilken dynestørrelse er riktig for deg? | JYSK
4. ↑  iseng.no - SENGETØY STØRRELSER, publisert 3 feb 2019, besøkt 27 aug 2019 «Vær oppmerksom på at størrelsen på dyner, puter og sengetøy varierer fra land til land. I Norge velger de aller fleste mellom to standard-lengder for dyner, nemlig 200 cm eller 220. Tilsvarende velger de fleste puter på 50x70 cm. Bredden for standarddyner er som regel 140 cm. Enkelte sverger til felles dyne med partneren, og da er følgende mål standard i Norge: bredde 200 cm, lengde 220.»
5. ↑  This is IKEA (Oct 2017) Per 2017 har IKEA butikker i mellom 25 til 27 europeiske land, avhengig av regnemetode: Danmark, Finland, Frankrike, Hellas, Irland, Island, Italia, Kroatia, Kypros, Latvia, Litauen, Nederland, Norge, Polen, Portugal, Romania, Russland, Serbia, Slovakia, Spania, Storbritannia, Sveits, Sverige, Tsjekkia, Tyrkia, Tyskland, Ungarn
6. ↑  JIS S 1102:2017 Beds for domestic use, japansk tittel: "JIS S 1102:2017 住宅用普通ベッド - 日本工業規格" (Erstatter "JIS S 1101:1981 Nominal Dimensions Of Domestic Beds", Japanese Standards Association)

|  |  |
| --- | --- |
| Oppslagsverk/autoritetsdata | BNF **·** BNF (data) **·** NDL **·** NKC **·** BBC Things
 |